**3. NAPIREND**

**E l ő t e r j e s z t é s**

**Balatonhenye Község Önkormányzata Képviselő-testületének**

**2021. november 26-án tartandó nyilvános ülésére**

**Tárgy: nem közművel összegyűjtött szennyvíz kezelésére kiírt pályázat elbírálása, közszolgáltatási szerződés kötése, a feladat ellátását szabályozó önkormányzati rendelet módosítása**

**Előterjesztő**: Kulin Miklós György polgármester

**Előkészítette:** Cséri Mónika műszaki ügyintéző

 Jogszabállyal nem ellentétes

Előterjesztő dr. Szabó Tímea címzetes főjegyző

**Tisztelt Képviselő-testület!**

A vízgazdálkodásról szóló 1995. évi LVII. törvény (a továbbiakban: Vtv.) 44/B. §-a alapján az ingatlan tulajdonosa, vagyonkezelője vagy egyéb jogcímen használója (a továbbiakban együtt: ingatlantulajdonos) köteles az ingatlanán keletkező, közüzemi csatornahálózatba vagy a helyben való, engedélyezett módon történő tisztítás után befogadóba nem vezetett háztartási szennyvizet a vizek hasznosítását, védelmét és kártételeinek elhárítását szolgáló tevékenységekre és létesítményekre vonatkozó általános szabályokról szóló kormányrendeletben meghatározott módon gyűjteni, továbbá az annak begyűjtésére feljogosított közszolgáltatónak átadni.

A települési önkormányzat ezzel kapcsolatos kötelezettségét a Vtv. 44/C. § határozza meg, mely kötelezettségnek való megfelelés érdekében került sor a korábbiakban szolgáltató kiválasztására, szerződéskötésre, illetve e vonatkozásban rendelet alkotásra.

A közszolgáltatóval kötött jelenleg hatályos szerződés 2021. december 31-ig szól.

Balatonhenye Község Önkormányzata a nem közművel összegyűjtött háztartási szennyvíz összegyűjtésére, elszállítására, ártalommentes elhelyezésére vonatkozó szolgáltatás elvégzésére történő kiválasztás érdekében nyilvános pályázati felhívást tett közzé 2021. október 5. napján. A pályázat benyújtására nyitva álló határidőn belül (2021. október 30.), egy érvényes ajánlat érkezett Szabadi Péter közszolgáltatótól.

A közszolgáltató a feladatot az ajánlat szerint a további 5 évre kívánja ellátni.

 A díj a jelenlegihez képest 3.286 Ft-ról 3.400 Ft-ra változna, mely változás az alapdíjat érinti. Ennek okán szükséges a nem közművel összegyűjtött háztartási szennyvíz kezeléséről szóló önkormányzati rendelet módosítása is az alábbiak szerint:

**Balatonhenye Község Önkormányzata Képviselő-testületének .../.... (...) önkormányzati rendelete**

**a nem közművel összegyűjtött háztartási szennyvíz kezeléséről szóló 15/2015. (XI. 25.) önkormányzati rendelete módosításáról**

Balatonhenye Község Önkormányzata Képviselő-testülete a vízgazdálkodásról szóló 1995. évi LVII. törvény 45. § (6) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Veszprém Megyei Kormányhivatal Környezetvédelmi, Természetvédelmi és Hulladékgazdálkodási Főosztály véleményének kikérésével a következőket rendeli el:

**1. §**

A nem közművel összegyűjtött háztartási szennyvíz kezeléséről szóló 15/2015.(XI.25.) önkormányzati rendelet 5. § (1) bekezdés a) pontja helyébe a következő rendelkezés lép:

*(A nem közművel összegyűjtött háztartási szennyvíz kezelésével, ártalmatlanításával kapcsolatos közszolgáltatási díj:)*

„*a)* alapdíj: 8.465 Ft/forduló”

**2. §**

Ez a rendelet a kihirdetését követő napon lép hatályba.

 Kulin Miklós György dr. Szabó Tímea

 polgármester címzetes főjegyző

A kihirdetés napja: 2021.

 dr. Szabó Tímea

 címzetes főjegyző

**INDOKOLÁS**

A nem közművel összegyűjtött háztartási szennyvíz kezelésével kapcsolatban az Önkormányzatnak rendelet alkotási kötelezettsége van.

A feladat ellátására kiírt pályázati felhívásra tett ajánlat az alapdíj vonatkozásában eltér a jelenleg hatályos díjtól, így a díjat megállapító rendelet módosítása szükséges.

# Részletes indokolás:

# Az 1. § rendelkezik a közszolgáltatási díj, alapdíj része mértékéről.

A 2. § a rendelet módosítás hatálybalépésének időpontját határozza meg.

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

A jogalkotásról szóló 2010. évi CXXX. törvény 17. §-a szerint a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

A rendelet-tervezet megjelölése és címe: Balatonhenye Község Önkormányzata Képviselő-testületének …/2021. (..….) önkormányzati rendelete a nem közművel összegyűjtött háztartási szennyvíz kezeléséről szóló 15/2015. (XI. 25.) önkormányzati rendelete módosításáról

Társadalmi-gazdasági hatása: A nem közművel összegyűjtött háztartási szennyvíz elszállításának, kezelésének ingatlantulajdonos által fizetendő díja köbméterenként 114 Ft-tal emelkedik.

Költségvetési hatása: Nincs

Környezeti, egészségi következményei: Nincs.

Adminisztratív terheket befolyásoló hatása: a közszolgáltató számára van

Egyéb hatása: Nincs

A rendelet megalkotásának szükségessége: A szolgáltató ajánlatában szereplő díjváltozás átvezetése.

A rendelet alkalmazásához szükséges feltételek: - személyi: nincs

- tárgyi: nincs

- pénzügyi: nincs

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. (...) HATÁROZATA**

**A nem közművel összegyűjtött szennyvíz kezelésére kiírt pályázat elbírálásáról, közszolgáltatási szerződés kötéséről, a feladat ellátását szabályozó önkormányzati rendelet módosításáról**

Balatonhenye Község Önkormányzata Képviselő-testülete a nem közművel összegyűjtött háztartási szennyvíz begyűjtésére kiírt pályázati felhívásra Szabadi Péter egyéni vállalkozó (8283 Káptalantóti, Dózsa Gy. u. 4.) által benyújtott ajánlatot elfogadja, és elhatározza, hogy a közszolgáltatást 2022. január 1-jétől is a feladatot jelenleg ellátó Szabadi Péter egyéni vállalkozóval látja el.

Felhatalmazza a Polgármestert a szerződés aláírására.

A Képviselő-testület a nem közművel összegyűjtött háztartási szennyvíz kezeléséről szóló 15/2015. (XI. 25.) önkormányzati rendelete módosításának tervezetét jóváhagyja, és felkéri a polgármestert a környezet védelmének általános szabályairól szóló 1995. évi LIII. törvényben szabályozott véleményeztetés, tájékoztatás lebonyolítására.

**Felelős**: Kulin Miklós György, polgármester

**Határidő**: 2021. december 31.